প্রথমবার পণ্য নিয়ে বাংলাদেশে এলেন ভারতের নারী ট্রাক চালক
ভারত থেকে আমদানিকৃত পণ্য নিয়ে প্রথমবারের মতো বাংলাদেশে এসেছেন এক নারী ট্রাক চালক। বেনাপোল সিএন্ডএফ স্টাফ অ্যাসোসিয়েশনের সাধারণ সম্পাদক সাজেদুর রহমান জানান, ভারতের পেট্রাপোল বন্দরে কাগজপত্রের আনুষ্ঠানিকতা শেষে রোববার সকালে পণ্যবোঝাই ট্রাক নিয়ে বেনাপোলে বন্দরে প্রবেশ করেন ওই নারী ট্রাক চালক।  ওই নারী ট্রাক চালক দক্ষিণ ভারতের তামিলনাডুর অমল রাজের মেয়ে অর্ন পূর্নী রাজকুমার।
ভারতের পেট্রাপোল বন্দরের ক্লিয়ারিং এজেন্ট স্টাফ ওয়েলফেয়ার অ্যাসোসিয়েশনের সাধারণ সম্পাদক কার্তিক চক্রবর্তী বলেন, “ভারতের বিহার থেকে ডেনিম ফেব্রিক্স বোঝাই ট্রাক নিয়ে শনিবার দুপুরে পেট্টাপোল বন্দরে আসেন আন্তর্জাতিক ট্রাক চালকদের একজন অর্ণ পূর্ণী রাজকুমার। একটি কন্টিনার নিয়ে ভারত থেকে বাংলাদেশে গেল।
“এই প্রথম ভারতে থেকে বাংলাদেশে এক নারী ট্রাক চালক গেলেন। আন্তর্জাতিক ভাবে নিরাপত্তার ব্যবস্থা করা হয়েছে।”ট্রাকের চালক অর্ণ পূর্নী রাজকুমার বলেন, “লরি চালিয়ে বাংলাদেশে আসতে পেরে ভাল লাগছে। খুশি আমি। এর আগে দেশের ভেতরে লরি নিয়ে বিভিন্ন প্রদেশ গিয়েছি।
“তবে এবারই ভিন্ন দেশের একটি বন্দরে আসলাম। খুব খুবই ভাল লাগছে। সবার ব্যবহার আমাকে মুগ্ধ করেছে।”বেনাপোল বন্দর পরিচালক রেজাউল করিম বলেন, “নারী ট্রাক চালকের বিষয়টি গুরুত্ব দিয়ে দেখছি। বন্দর কর্তৃপক্ষের নজরদারি রয়েছে। পণ্যবাহী ট্রাকটির পণ্য অগ্রাধিকার ভিত্তিতে দ্রুত ছাড় করানোর ব্যবস্থা করা হচ্ছে।”ওই নারী চালকের সঙ্গে সহকারী একজন পুরুষ চালকও এসেছেন বলে জানান তিনি।

“এবারই ভিন্ন দেশের একটি বন্দরে আসলাম। খুব খুবই ভাল লাগছে। সবার ব্যবহার আমাকে মুগ্ধ করেছে।”